recursal/SuperWikiNEXT-32B huggingface dataset:
**হারেস আল আওয়ার আল-হামদানি** ( আরবি: الحارث الهمداني‎‎ ) হযরত মুহাম্মদ (সা। ) - এর একজন প্রবীণ সমসাময়িক ছিলেন এবং আলীর অন্যতম অনুসারী ছিলেন।

জীবনী
-----

### আলীর সাথে সাক্ষাৎ

হারিছ আল-হামদানির সাথে জড়িত ঘটনার মধ্যে একটি হচ্ছে আলীর সাথে কথোপকথ। আলী ইবনে আবী তালিব তার সাথে হরিতের বৃদ্ধ এবং খারাপ স্বাস্থ্যের সম্পর্কে কথা বলেছেন। নাহজ আল-বালাগায় বর্ণনা করা হয়ঃ 

>  কুরআনের কথা মেনে চলুন এবং এর থেকে দিকনির্দেশনা নিন। হালালকে হালাল এবং হারামকে হারাম হিসাবে বিবেচনা করুন। অতীতে যে অধিকার রয়েছে তা প্রমাণ করুন। অতীত (শর্ত) থেকে এই পৃথিবীর বর্তমান অবস্থার জন্য শিক্ষা গ্রহণ করুন, কারণ এর এক পর্ব অন্যর সাথে সাদৃশ্যযুক্ত, এর শেষটি তার শুরুর সাথে মিলে এবং এটির পুরোপুরি পরিবর্তন এবং প্রস্থান। সর্বোচ্চ সম্মান দিয়ে আল্লাহর নাম করুন, সঠিক পথে চলুন। মনে রাখবেন মৃত্যু দ্রুত আসবে এবং মৃত্যু পরবর্তী জীবন। নির্ভরযোগ্য শর্ত বাদে মৃত্যুর জন্য অপেক্ষা করবেন না। । । ।  
> 
>

তথ্যসূত্র
---------

1. ↑  "Letter 69: To al-Harith (ibn `Abdillah, al-A`war) al-Hamdani"। *Al-Islam.org*। সংগ্রহের তারিখ ১ অক্টোবর ২০১৭।

| * দে
* স
আলীর সঙ্গীদের তালিকা |
| --- |
| 

|  |  |  |  |  |
| --- | --- | --- | --- | --- |
|     | 
আবদুল্লাহ ইবনে আব্বাস
আব্দুল্লাহ ইবনে হাশিম
আল আসওয়াদ
Abu al-Heysam ibn Tayyahan
আবু যার আল-গিফারী
আদি ইবনে হাতিম
আম্মার ইবনে ইয়াসির
Amr ibn al-Humq al-Khaza'i
আসবাগ ইবনে নাবাতা
 | 
বিলাল ইবনে রাবাহ
আল আসাদি
Hamam ibn Shurayh
হারিথ আল-হামদানি
হাশিম ইবনে উতবা
Hujr ibn 'Adi
জাফর ইবনে আবি তালিব
জাবির ইবনে আব্দুল্লাহ
জন বিন হুয়াই
 | 
জুনদুব ইবনে আব্দুল্লাহ
Khuzayma ibn Thābit
Kumayl ibn Ziyād
Mālik al-Ashtar
Maytham al-Tammar
Mikhnaf ibn Sulaym
মিকদাদ ইবনে আসওয়াদ
মুহাম্মদ ইবনে আবী বকর
কায়েস ইবনে সাদ
 | 
ক্বামবার
ছাছায়াহ ইবনে সুহান
সালমান আল-ফারসি
সুলাইম ইবনে কায়েস
সুলায়মান ইবনে সুরাদ
উম্মে সালামা
উসমান ইবনে হুনাইফ
উয়াইস করনি
জায়েদ ইবনে সুহান
 |

 |
**মাতেও ক্লিমোভিচ** (ইংরেজি: Mateo Klimowicz; জন্ম: ৬ জুলাই ২০০০) হলেন একজন আর্জেন্টিনীয়-জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব স্টুটগার্ট এবং আর্জেন্টিনা অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

আর্জেন্টিনীয় ফুটবল ক্লাব কর্দোবা অ্যাথলেটিকের যুব পর্যায়ের হয়ে খেলার মাধ্যমে ক্লিমোভিচ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, আর্জেন্টিনীয় ক্লাব কর্দোবা অ্যাথলেটিকের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; কর্দোবা অ্যাথলেটিকের হয়ে তিনি ৩৮ ম্যাচে ৬টি গোল করেছেন। ২০১৯–২০ মৌসুমে, তিনি ১.৫ মিলিয়ন ইউরোর বিনিময়ে কর্দোবা অ্যাথলেটিক হতে জার্মান ক্লাব স্টুটগার্টে যোগদান করেছেন।

প্রারম্ভিক জীবন
---------------

মাতেও ক্লিমোভিচ ২০০০ সালের ৬ই জুলাই তারিখে আর্জেন্টিনার কর্দোবায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম দিয়েগো ক্লিমোভিচ, যিনি একজন ফুটবল খেলোয়াড় ছিলেন। তার পিতামহের সূত্রে তিনি পোলীয় বংশোদ্ভূত।

আন্তর্জাতিক ফুটবল
-----------------

ক্লিমোভিচ আর্জেন্টিনা, জার্মানি অথবা নাগরিকত্ব অর্জনের মাধ্যমে আন্তর্জাতিক পর্যায়ে পোল্যান্ডের হয়ে খেলার জন্য উত্তীর্ণ। তিনি আর্জেন্টিনা অনূর্ধ্ব-১৫, আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের সাথে প্রশিক্ষণের জন্য ডাক পেয়েছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

তথ্যসূত্র
---------

1. 1 2 3  "Código Klimowicz"। *El Gráfico*। ২১ ডিসেম্বর ২০১৭। সংগ্রহের তারিখ ৭ ফেব্রুয়ারি ২০১৯।
2. 1 2  "Klimowicz Junior, el pibe que la rompe en Córdoba"। *El Gráfico*। ১ নভেম্বর ২০১৬। সংগ্রহের তারিখ ৭ ফেব্রুয়ারি ২০১৯।
3. ↑  "El pibe Mateo Klimowicz en Instituto: apellido de gol"। *Día A Día*। ১৫ জানুয়ারি ২০১৭। সংগ্রহের তারিখ ৭ ফেব্রুয়ারি ২০১৯।
4. 1 2  "Klimowicz woli Polskę od Ukrainy?"। *Sport*। সংগ্রহের তারিখ ৭ ফেব্রুয়ারি ২০১৯।
5. ↑  "Mateo Klimowicz convocado a la Selección Alemana sub-21"। *Mi Bundesliga*। ১৫ মার্চ ২০২১। সংগ্রহের তারিখ ১৫ মার্চ ২০২১।
6. ↑  "Kuntz mit vier Neulingen zur EM-Gruppenphase nach Ungarn"। dfb.de। সংগ্রহের তারিখ ১৫ মার্চ ২০২১।

বহিঃসংযোগ
---------

* ডিএফবিতে মাতেও ক্লিমোভিচ (ইংরেজি) (এছাড়াও জার্মান ভাষায় উপলব্ধ) উইকিউপাত্তে এটি সম্পাদনা করুন
* সকারওয়েতে মাতেও ক্লিমোভিচ (ইংরেজি) উইকিউপাত্তে এটি সম্পাদনা করুন
* সকারবেসে মাতেও ক্লিমোভিচ (ইংরেজি) উইকিউপাত্তে এটি সম্পাদনা করুন
* বিডিফুটবলে মাতেও ক্লিমোভিচ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মাতেও ক্লিমোভিচ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মাতেও ক্লিমোভিচ (ইংরেজি) উইকিউপাত্তে এটি সম্পাদনা করুন
বৃদ্ধাশ্রমে বার্ধক্যে উপনীত বয়সীদের মধ্যে প্রেম
**বেশি বয়সে যৌনক্রিয়া** এই বিষয়টি যৌন উদ্দীপনা, যৌন কর্মকাণ্ড, আগ্রহ, অভিমুখিতা, অন্তরঙ্গতা, স্বভাব, এবং সামগ্রিক ভাবে মধ্যবয়সী ও বেশি বয়সের মানুষের যৌনতাকে বুঝায়; একই সাথে সমাজ অধিক বয়সে যৌনক্রিয়াকে কীভাবে গ্রহণ করে, তা নিয়েও বিষয়টি আলোচনা করে। বয়স বৃদ্ধির সাথে সাথে এই অন্তরঙ্গতার ইচ্ছা হ্রাস পায় না। যদিও বেশি বয়সে যৌন অভিব্যক্তি প্রকাশে নানা বাধা বিপত্তি দেখা যায় এবং যৌন ইচ্ছা পুর্ন করতে নিরুৎসাহিত করা হয়। বেশি বয়সে, যৌনতা একটা ট্যাবু হিসেবে বিবেচনা করা হয়; যদিও এটা স্বাস্থ্যকর চর্চা হিসেবে বিবেচিত। তবে বয়স যৌনতায় একটা প্রভাব ফেলতে পারে। যদিও মানব শরীরের বেশি বয়সের ফলে তার প্রজননে একটা প্রভাব পরে। তবে যৌন কর্মকাণ্ড জীবনের শেষ বছরেও করা যায়।

শারীরিক পরিবর্তন
----------------

নারী এবং পুরুষ উভয়েরই কামপ্রেরণা বয়স বৃদ্ধির সাথে সাথে হ্রাস পায় কিন্ত কখনোই সম্পুর্ণভাবে কামহীন হয়ে যায় না। নারীর কাম ভাব পুরুষের চেয়ে দ্রুত হ্রাস পায়। যদিও সবার ক্ষেত্রে হ্রাস পায় না। নারীর জৈবিক ক্রিয়া-রজোনিবৃত্তির জন্য; তার যৌন উদ্দীপনা স্তিমিত হয়ে যায়। কিছু ক্ষেত্রে যোনিতে অনুপ্রবেশ বেশি বয়সের নারীতে বেদনাদায়ক হয় (উদাহরণস্বরুপ দেখুন ভ্যাজিনিসমুস)। যাইহোক, হরমোন প্রতিস্থাপন থেরাপি নারীর রজোনিবৃত্তির হার হ্রাস করতে পারে এবং নারীর অনেক সুযোগ আছে; যার মাধ্যমে তারা যৌন জীবন উপভোগ করতে পারে। একইভাবে পুরুষের জন্য ইরেক্টাইল ডিসফানশন চিকিৎসা; তাকে যৌন উদ্দীপনায় সক্রিয় করে তোলে।

তথ্যসূত্র
---------

1. ↑  ""Sexual psychophysiology and effects of sildenafil citrate in oestrogenised women with acquired genital arousal disorder and impaired orgasm: A randomised controlled trial"." (পিডিএফ)। ৬ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ আগস্ট ২০১৮।
2. ↑  Dennerstein, L.; Dudley, E. & Burger, H. (২০০১)। "Are changes in sexual functioning during midlife due to aging or menopause?" (পিডিএফ)। *Fertility and Sterility*। **76** (3): 456–460। ডিওআই:10.1016/s0015-0282(01)01978-1। ২০১৬-০৩-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৭-২৩। dyspareunia
**ব্লো-ব্জাং-ফুন-ত্শোগ্স-র্নাম-র্গ্যাল** (ওয়াইলি: *blo bzang phun tshogs rnam rgyal*) (১৬৪৬-১৬৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় র্গ্যা-রা-স্প্রুল-স্কু (ওয়াইলি: *rgya ra sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-ফুন-ত্শোগ্স-র্নাম-র্গ্যাল ১৬৪৬ খ্রিষ্টাব্দে তিব্বতের চামদো অঞ্চলের র্দ্জা-র্গ্যুদ-স্দু (ওয়াইলি: *rdza rgyud sdu*) নামক স্থানে জন্মগ্রহণ করেন। তার পিতা ও-র্গ্যান-ব্স্তান-'দ্জিন (ওয়াইলি: *o rgyan bstan 'dzin*) ছিলেন একজন র্ন্যিং-মা ধর্মসম্প্রদায়ের সাধক। তার মাতার নাম ছিল গু-রু-ম্ত্শো (ওয়াইলি: *gu ru mtsho*)। র্গ্যাল-বা-র্গ্যা-ম্ত্শো (ওয়াইলি: *rgyal ba rgya mtsho*) নামক পঞ্চম 'ফাগ্স-পা-ল্হা ওয়াইলি: *'phags pa lha*) উপাধিধারী বৌদ্ধ লামা তার জ্যৈষ্ঠ ভ্রাতা ছিলেন। তিন বছর বয়সে তাকে গ্রু-গু-থাং-স্গ্রুব-স্দে (ওয়াইলি: *gru gu thang sgrub sde*) বৌদ্ধবিহার নিয়ে যাওয়া হলে তিনি দ্কোন-ম্ছোগ-ব্ক্রা-শিস (ওয়াইলি: *dkon mchog bkra shis*) নামক এক বৌদ্ধ লামার নিকট শিক্ষালাভ করেন। ১৬২২ খ্রিষ্টাব্দে তিনি এই বিহারের প্রধানের দায়িত্ব গ্রহণ করেন। ঙ্গাগ-দ্বাং-'ফ্রিন-লাস-ব্জাং-পো (ওয়াইলি: *ngag dbang 'phrin las bzang po*) নামক চতুর্থ ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামা তার অন্যতম উল্লেখযোগ্য শিক্ষক ছিলেন।

তথ্যসূত্র
---------

1. ↑  Chhosphel, Samten (আগস্ট ২০১০)। "The Third Gyara Tulku, Lobzang Puntsok Namgyel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৪।

|
|  |
| পূর্বসূরীদ্কোন-ম্ছোগ-ব্স্তান-'দ্জিন | **ব্লো-ব্জাং-ফুন-ত্শোগ্স-র্নাম-র্গ্যাল  তৃতীয় র্গ্যা-রা-স্প্রুল-স্কু** | উত্তরসূরীব্লো-ব্জাং-ব্স্তান-'দ্জিন-'ফ্রিন-লাস |
|

| * দে
* স
র্গ্যা-রা-স্প্রুল-স্কু |
| --- |
| 
* ১) শেস-রাব-ফুন-ত্শোগ্স
* ২) দ্কোন-ম্ছোগ-ব্স্তান-'দ্জিন
* ৩) ব্লো-ব্জাং-ফুন-ত্শোগ্স-র্নাম-র্গ্যাল
* ৪) ব্লো-ব্জাং-ব্স্তান-'দ্জিন-'ফ্রিন-লাস
* ৫) স্কাল-ব্জাং-ছোস-গ্রাগ্স-দ্পাল-ল্দান
* ৬) ব্লো-ব্জাং-ছোস-'ফেল
* ৭) 'জিগ্স-মেদ-ছোস-ক্যি-দ্বাং-ফ্যুগ
* ৮) ব্লো-ব্জাং-ব্স্তান-'দ্জিন-ছোস-ক্যি-দ্বাং-ফ্যুগ
* ৯) থুব-ব্স্তান-'জাম-দ্পাল-লেগ্স-ব্সাদ-র্গ্যা-ম্ত্শো

 |
**মাথাভাঙ্গা মহকুমা** ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। শহরের এলাকা ছাড়া মাথাভাঙ্গা ৩টি সমষ্টি উন্নয়ন ব্লক নিয়ে গঠিত। যথা-১) শীতলকুচি সমষ্টি উন্নয়ন ব্লক ২)মাথাভাঙ্গা ১ সমষ্টি উন্নয়ন ব্লক, ৩)মাথাভাঙ্গা ২ সমষ্টি উন্নয়ন ব্লক। এছাড়া ২৮টি গ্রামপঞ্চায়েত নিয়ে মাথাভাঙ্গা মহকুমা গঠিত। মাথাভাঙ্গাতে এর সদর দফতর রয়েছে।

এলাকা
-----

মাথাভাঙ্গা মহকুমাতে মাথাভাঙ্গা পৌরসভা ছাড়া আরো ৩টি সমষ্টি উন্নয়ন ব্লক আছে। যেমন শীতলকুচি সমষ্টি উন্নয়ন ব্লক, মাথাভাঙ্গা-১ সমষ্টি উন্নয়ন ব্লক এবং মাথাভাঙ্গা-২ সমষ্টি উন্নয়ন ব্লক।

### শীতলকুচি সমষ্টি উন্নয়ন ব্লক

শীতলকুচি সমষ্টি উন্নয়ন ব্লক ৮টি গ্রাম পঞ্চায়েত নিয়ে গঠিত। এই ব্লকের সদর দফতর ও থানা হল শীতলকুচি।

### মাথাভাঙ্গা-১ সমষ্টি উন্নয়ন ব্লক

মাথাভাঙ্গা-১ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর মাথাভাঙ্গা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।

### মাথাভাঙ্গা-২ সমষ্টি উন্নয়ন ব্লক

মাথাভাঙ্গা-২ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর ভোগমারা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।

বিধানসভা কেন্দ্র
----------------

### মাথাভাঙ্গা বিধানসভা কেন্দ্র

মাথাভাঙ্গা পৌরসভা, মাথাভাঙ্গা-২ সমষ্টি উন্নয়ন ব্লক এবং মাথাভাঙ্গা-১ সমষ্টি উন্নয়ন ব্লকের হাজরাহাট-১, হাজরাহাট-২ এবং পঞ্চগড় গ্রামপঞ্চায়েত নিয়ে গঠিত মাথাভাঙ্গা বিধানসভা কেন্দ্র।

### শীতলকুচি বিধানসভা কেন্দ্র

মাথাভাঙ্গা-১ সমষ্টি উন্নয়ন ব্লকের অন্য ৭টি গ্রামপঞ্চায়েত যেমন বৈরাগীরহাট, কুরসামারী, শিখরপুর, গোপালপুর, জর্পটকি, নাহারহাট ও কেদারহাট নিয়ে গঠিত শীতলকুচি বিধানসভা কেন্দ্র।

তথ্যসূত্র
---------

1. ↑  "Directory of District, Sub division, Panchayat Samiti/ Block and Gram Panchayats in West Bengal, March 2008"। *West Bengal*। National Informatics Centre, India। ১৯ মার্চ ২০০৮। ২৫ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০০৮।
2. ↑  "Contact details of Block Development Officers"। *Cooch Behar district*। Panchayats and Rural Development Department, Government of West Bengal। সংগ্রহের তারিখ ২৬ ডিসেম্বর ২০০৮। [*স্থায়ীভাবে অকার্যকর সংযোগ*]
3. 1 2  "List of Districts/C.D.Blocks/ Police Stations with Code No. Number of G.Ps and Number of Mouzas"। Census of India, Directorate of Census Operations, West Bengal। ১৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০০৮।
4. 1 2  "Press Note, Delimitation Commission" (পিডিএফ)। *Assembly Constituencies in West Bengal*। Delimitation Commission। পৃষ্ঠা 4, 23। ২৯ মে ২০১৩ তারিখে মূল (PDF) থেকে আর্কাইভ করা। সংগ্রহের তারিখ ৮ জানুয়ারি ২০০৯।
**ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো** (ওয়াইলি: *blo bzang bshad sgrub bstan 'dzin rgya mtsho*) (১৯১৪-১৯৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম আ-ম্দো-ঝ্বা-দ্মার (ওয়াইলি: *a mdo zhwa dmar*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো ১৯১৪ খ্রিষ্টাব্দে তিব্বতের আমদো অঞ্চলের আ-রিগ (ওয়াইলি: *a rig*) নামক স্থানে এক যাযাবর পরিবারে জন্মগ্রহণ করেন। তার পিতার নাম ছিল র্মা-র্গ্যাল-দোন-গ্রুব (ওয়াইলি: *rma rgyal don grub*) এবং মাতার নাম ছিল ত্শে-রিং-স্ক্যিদ (ওয়াইলি: *tshe ring skyid*)। ছয় বছর বয়সে তাকে দ্গে-'দুন-ব্স্তান-'দ্জিন-র্গ্যা-ম্ত্শো (ওয়াইলি: *dge 'dun bstan 'dzin rgya mtsho*) নামক চতুর্থ আ-ম্দো-ঝ্বা-দ্মার (ওয়াইলি: *a mdo zhwa dmar*) উপাধিধারী বৌদ্ধ লামার পুনর্জন্ম রূপে চিহ্নিত করা হয়। শৈশবে তাকে দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস (ওয়াইলি: *dpal mi 'gyur dga' ldan bkra shis chos sdings*) বৌদ্ধবিহারে শিক্ষাদান করা হয়। এগারো বছর বয়স থেকে তিনি লা-মো-ব্দে-ছেন (ওয়াইলি: *la mo bde chen*) বৌদ্ধবিহারে ব্লো-ব্জাং-রাব-র্গ্যাস (ওয়াইলি: *blo bzang rab rgyas*) নামক এক ভিক্ষুর নিকট মধ্যমক, প্রজ্ঞাপারমিতা, অভিধর্ম, বিনয় ও প্রমাণ সম্বন্ধে শিক্ষালাভ করেন। পরবর্তীকালে ব্লা-ব্রাং-ব্ক্রা-শিস-'খ্যিল (ওয়াইলি: *bla brang bkra shis 'khyil*) বৌদ্ধবিহারে 'জিগ্স-মেদ-'ফ্রিন-লাস-র্গ্যা-ম্ত্শো (ওয়াইলি: *'jigs med 'phrin las rgya mtsho*) নামক এক বৌদ্ধ ভিক্ষুর নিকট তিনি শিক্ষালাভ করেন ও ভিক্ষুর শপথ গ্রহণ করেন। চব্বিশ বছর বয়সে তিনি দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারের চতুর্থ প্রধানের দায়িত্ব লাভ করেন।

তথ্যসূত্র
---------

1. ↑  Namgyal, Tsering (জানুয়ারি ২০১৩)। "The Fifth Amdo Zhamar, Lobzang Shedrub Tendzin Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১১-০৮।

|
|  |
| পূর্বসূরীদ্গে-'দুন-ব্স্তান-'দ্জিন-র্গ্যা-ম্ত্শো | **ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো  পঞ্চম আ-ম্দো-ঝ্বা-দ্মার** | উত্তরসূরীব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো |
|

| * দে
* স
আ-ম্দো-ঝ্বা-দ্মার |
| --- |
| 
* ১) ঙ্গাগ-দ্বাং-'ফ্রিন-লাস
* ২) ঙ্গাগ-দ্বাং-'ফ্রিন-লাস-দ্পাল-ব্জাং
* ৩) ঙ্গাগ-দ্বাং-ব্স্তান-'দ্জিন-র্গ্যা-ম্ত্শো
* ৪) দ্গে-'দুন-ব্স্তান-'দ্জিন-র্গ্যা-ম্ত্শো
* ৫) ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো
* ৬) ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো

 |
**ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো** (তিব্বতি: བློ་བཟང་ཐུབ་བསྟན་འཇིགས་མེད་རྒྱ་མཚོ, ওয়াইলি: *blo bzang thub bstan 'jigs med rgya mtsho*) (১৭৯২-১৮৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা ছিলেন। তিনি তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: *bla-brang bkra-shis-'khyil*) সাতাশতম প্রধান ছিলেন।

সংক্ষিপ্ত জীবনী
---------------

ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো ১৭৯২ খ্রিষ্টাব্দে তিব্বতের আমদো অঞ্চলের গ্ন্যান-থোগ্স (ওয়াইলি: *gnyan thogs*) নামক গ্রামে জন্মগ্রহণ করেন। তার পিতার নাম ছিল রিন-ছেন-র্গ্যা-ম্ত্শো (ওয়াইলি: *rin chen rgya mtsho*) এবং মাতার নাম ছিল ম্খার-মো-স্ক্যিদ (ওয়াইলি: *mkhar mo skyid*)। সাত বছর বয়সে ব্লো-ব্জাং-ছোস-ক্যি-ন্যি-মা (ওয়াইলি: *blo bzang chos kyi nyi ma*) নামক তৃতীয় থু'উ-ব্ক্বান (ওয়াইলি: *thu'u bkwan*) উপাধিধারী লামা তাকে দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামার পুনর্জন্ম রূপে চিহ্নিত করেন। তেরো বছর বয়সে দ্কোন-ম্ছোগ-ব্স্তান-পা'ই-স্গ্রোন-মে (ওয়াইলি: *dkon mchog bstan pa'i sgron me*) নামক তৃতীয় গুং-থাং লামা উপাধিধারী বৌদ্ধ ভিক্ষু তাকে শ্রমণের শপথ প্রদান করেন। ১৮০৯ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। একুশ বছর বয়স হলে সপ্তম পাঞ্চেন লামা তাকে ভিক্ষুর শপথ প্রদান করেন। ছাব্বিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের সাতাশতম প্রধান হিসেবে অধিষ্ঠিত করা হয়। তার জীবদ্দশায় রোং-বো (ওয়াইলি: *rong bo*) বিহারের সঙ্গে ব্লা-ব্রাং-ব্ক্রা-শিস-'খ্যিল বৌদ্ধবিহারের বেশ কয়েক বারবিরোধ উপস্থিত হয়, কিন্তু তার কূটনৈতিক বুদ্ধির হলে ব্লা-ব্রাং-ব্ক্রা-শিস-'খ্যিল বৌদ্ধবিহারের পক্ষে সকল বিরোধের মীমাংসা ঘটে।

তথ্যসূত্র
---------

1. ↑  Dorje, Sonam (2011-01)। "The Third Jamyang Zhepa, Tubten Jigme Gyatso"। *The Treasury of Lives: Biographies of Himalayan Religious Masters*। সংগ্রহের তারিখ 2014-10-27।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

Nietupski, Paul. 2011. Labrang Monastery: A Tibetan Buddhist Community on the Inner Asian Borderlands, 1709-1958. Plymouth: Lexington Books, pp. 135–139.

|
|  |
| পূর্বসূরীদ্কোন-ম্ছোগ-'জিগ্স-মেদ-দ্বাং-পো | **ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো  তৃতীয় 'জাম-দ্ব্যাংস-ব্ঝাদ-পা** | উত্তরসূরীস্কাল-ব্জাং-থুব-ব্স্তান-দ্বাং-ফ্যুগ  |
|

| * দে
* স
'জাম-দ্ব্যাংস-ব্ঝাদ-পা |
| --- |
| 
* ১)  ঙ্গাগ-দ্বাং-ব্রত্সোন-'গ্রুস
* ২) দ্কোন-ম্ছোগ-'জিগ্স-মেদ-দ্বাং-পো
* ৩) ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো
* ৪) স্কাল-ব্জাং-থুব-ব্স্তান-দ্বাং-ফ্যুগ
* ৫) ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান
* ৬) ব্লো-ব্জাং-'জিগ্স-মেদ-থুব-ব্স্তান-ছোস-ক্যি-ন্যি-মা

 |
**ব্লো-ব্জাং-য়ে-শেস-ব্স্তান-পা-রাব-র্গ্যাস** (তিব্বতি: བློ་བཟང་ཡེ་ཤེས་བསྟན་པ་རབ་རྒྱས, ওয়াইলি: *blo bzang ye shes bstan pa rab rgyas*) (১৭৫৯-১৮১৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় র্বা-স্গ্রেং রিন-পো-ছে (ওয়াইলি: *rwa-sgreng rin-po-che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-য়ে-শেস-ব্স্তান-পা-রাব-র্গ্যাস ১৭৫৯ খ্রিষ্টাব্দে তিব্বতের লি-থাং (ওয়াইলি: *li thang*) নামক স্থানে জন্মগ্রহণ করেন। তার পিতার নাম ছিল ব্সোদ-নাম্স-দার-র্গ্যাস (ওয়াইলি: *bsod nams dar rgyas*) এবং মাতার নাম ছিল স্গ্রোল-মা-ম্ত্শো (ওয়াইলি: *sgrol ma mtsho*)। ছয় বছর বয়সে তাকে ঙ্গাগ-দ্বাং-ম্ছোগ-ল্দান (ওয়াইলি: *ngag dbang mchog ldan*) নামক চুয়ান্নতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। প্রথমে তাকে মধ্য তিব্বতের র্গ্যাল-র্ত্সে-দ্পাল-'খোর-ছোস-স্দে বিহারের দায়িত্ব নিতে বলা হলে তিনি অস্বীকার করেন। তার পরিবর্তে ১৭৬৫ খ্রিষ্টাব্দে র্বা-স্গ্রেং বৌদ্ধবিহারের প্রধানের পদে অধিষ্ঠিত করা হলে তিনি র্বা-স্গ্রেং রিন-পো-ছে উপাধি ধারণ করেন। ষষ্ঠ পাঞ্চেন লামা তাকে শ্রমণের শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষা প্রদান করেন। এই সময় ঙ্গাগ-দ্বাং-ছোস-গ্রাগ্স (ওয়াইলি: *ngag dbang chos grags*) নামক উনষাটতম দ্গা'-ল্দান-খ্রি-পা তার শিক্ষক ছিলেন। ১৭৬৯ খ্রিষ্টাব্দে তিনি সে-রা বৌদ্ধবহারে কে'উ-ত্শাং-ব্যাম্স-পা-স্মোন-লাম (ওয়াইলি: *ke'u tshang byams pa smon lam*) নামক বিহারের বত্রিশতম প্রধানের নিকট শিক্ষালাভ করেন। ১৭৮০ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করেন। এই সময় য়ে-শেস-র্গ্যাল-ম্ত্শান (ওয়াইলি: *ye shes rgyal mtshan*), ফা-বোং-খা-পা-র্গ্যা-ম্ত্শো-ম্থা'-য়াস (ওয়াইলি: *pha bong kha pa rgya mtsho mtha' yas*), ঙ্গাগ-দ্বাং-ছোস-'ব্যোর (ওয়াইলি: *ngag dbang chos 'byor*) প্রভৃতি বৌদ্ধ ভিক্ষুরা তার শিক্ষক ছিলেন। তিনি র্জে-ব্র্ত্সুন-র্দো-র্জে-র্নাম-'ব্যোর-মা-না-রো-ম্খা'-স্প্যোদ-স্গ্রুব-পা'ই-ম্যে-লাম (ওয়াইলি: *rje brtsun rdo rje rnal 'byor ma nA ro mkha' spyod sgrub pa'i mye lam*), ব্যাং-ছুব-লাম-রিম-ছেন-মো'ই-ব্লা-ব্র্গ্যুদ (ওয়াইলি: *byang chub lam rim chen mo'i bla brgyud*) এবং ক্লোং-র্দোল-দ্রুং-য়িগ-দাম-ছোস-য়ার-'ফেল-গ্যি-দ্রি-বা-দ্রিস-লাস (ওয়াইলি: *klong rdol drung yig dam chos yar 'phel gyi dri ba dris lan*) প্রভৃতি প্রায় পঞ্চান্নটি গ্রন্থ রচনা করেন।

তথ্যসূত্র
---------

1. ↑  Chhosphel, Samten (মে ২০১৪)। "The Second Reting Rinpoche, Lobzang Yeshe Tenpa Rabgye"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১১-০২।

|
|  |
| পূর্বসূরীঙ্গাগ-দ্বাং-ম্ছোগ-ল্দান | **ব্লো-ব্জাং-য়ে-শেস-ব্স্তান-পা-রাব-র্গ্যাস দ্বিতীয় র্বা-স্গ্রেং রিন-পো-ছে** | উত্তরসূরীঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান |
|

| * দে
* স
র্বা-স্গ্রেং রিন-পো-ছে |
| --- |
| 
* ১) ঙ্গাগ-দ্বাং-ম্ছোগ-ল্দান
* ২) ব্লো-ব্জাং-য়ে-শেস-ব্স্তান-পা-রাব-র্গ্যাস
* ৩) ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান
* ৪) ঙ্গাগ-দ্বাং-ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান
* ৫) থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান
* ৬) ব্স্তান-'দ্জিন-'জিগ্স-মেদ-থুব-ব্স্তান-দ্বাং-ফ্যুগ
* ৭) ব্লো-গ্রোস-র্গ্যা-ম্ত্শো-'ফ্রিন-লাস-ল্হুন-গ্রুব

 |
**ব্লো-ব্জাং-দ্বাং-ফ্যুগ** (ওয়াইলি: *blo bzang dbang phyug*) (১৬৮৯-১৭৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় দ্কোন-র্দোর-স্প্রুল-স্কু (ওয়াইলি: *dkon rdor sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-দ্বাং-ফ্যুগ ১৬৮৯ খ্রিষ্টাব্দে তিব্বতের নাংচেন নামক স্থানে জন্মগ্রহণ করেন। তিনি র্গ্যাল-বা-র্গ্যা-ম্ত্শো (ওয়াইলি: *rgyal ba rgya mtsho*) নামক পঞ্চম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার ভ্রাতুষ্পুত্র ছিলেন। তিনি লাসা শহরে অবস্থিত সে-রা বৌদ্ধবহার বিশ্ববিদ্যালয়ে শিক্ষালাভ করেন। এই সময় পঞ্চম পাঞ্চেন লামা, ঙ্গাগ-দ্বাং-ম্ছোগ-ল্দান (ওয়াইলি: *ngag dbang mchog ldan*) নামক চুয়ান্নতম দ্গা'-ল্দান-খ্রি-পা, ঙ্গাগ-দ্বাং-ব্যাম্স-পা (ওয়াইলি: *ngag dbang byams pa*) নামক প্রথম ফুর-ল্চোগ (ওয়াইলি: *phur lcog*), গ্রুব-খাং-দ্গে-লেগ্স-র্গ্যা-ম্ত্শো (ওয়াইলি: *grub khang dge legs rgya mtsho*) প্রভৃতি বিখ্যাত পণ্ডিত তার উল্লেখযোগ্য শিক্ষক ছিলেন। এছাড়া সপ্তম দলাই লামা, ষষ্ঠ পাঞ্চেন লামা, ব্লো-ব্জাং-ব্স্তান-'দ্জিন-'ফ্রিন-লাস (ওয়াইলি: *blo bzang bstan 'dzin 'phrin las*) নামক চতুর্থ র্গ্যা-রা-স্প্রুল-স্কু (ওয়াইলি: *rgya ra sprul sku*), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (ওয়াইলি: *lcang skya hu thog thu*) প্রভৃতি বিখ্যাত লামারাও তাকে বিভিন্ন বিষয়ে শিক্ষাদান করেন। শিক্ষালাভের শেষে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: *chab mdo chos 'khor byams pa gling*) বসবাস শুরু করেন। তিনি 'ত্শো-গ্ঝেস-বার-গ্যি-ম্দ্জাদ-পা-রাগ-রিম (ওয়াইলি: *'tsho gzhes bar gyi mdzad pa rag rim*) নামক গ্রন্থ রচনা করেন। এই গ্রন্থে প্রথম ছয়জন 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার জীবনী বর্ণিত রয়েছে।

তথ্যসূত্র
---------

1. ↑  Chhosphel, Samten (আগস্ট ২০১০)। "The Second Kondor Tulku, Lobzang Wangchuk"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১২।

|
|  |
| পূর্বসূরীম্খাস-গ্রুব-শাক্য-ল্হা-দ্বাং | **ব্লো-ব্জাং-দ্বাং-ফ্যুগ  দ্বিতীয় দ্কোন-র্দোর-স্প্রুল-স্কু** | উত্তরসূরীব্লো-ব্জাং-ফ্যোগ্স-লাস-র্নাম-র্গ্যাল |
|

| * দে
* স
দ্কোন-র্দোর-স্প্রুল-স্কু |
| --- |
| 
* ১) ম্খাস-গ্রুব-শাক্য-ল্হা-দ্বাং
* ২) ব্লো-ব্জাং-দ্বাং-ফ্যুগ
* ৩) ব্লো-ব্জাং-ফ্যোগ্স-লাস-র্নাম-র্গ্যাল
* ৪) ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল
* ৫) ব্লো-ব্জাং-র্নাম-র্গ্যাল-ব্স্তান-'দ্জিন-ল্হুন-গ্রুব
* ৬) ব্লো-ব্জাং-ব্স্তান-'দ্জিন-দ্পাল-ল্দান-ল্হুন-গ্রুব

 |
**মেঘা চক্রবর্তী** একজন ভারতীয় চলচ্চিত্র ও টেলিভিশন অভিনেত্রী। তার চলচ্চিত্র জগৎ-এ প্রথম আগমন ঘটে অ্যাকশন নামে একটি বাংলা চলচ্চিত্রে অভিনেতা ওম প্রকাশ সাহানি এর বিপরীতে অভিনয় এর মাধ্যমে।এই চলচ্চিত্রটি ২০১৪ সালে মুক্তি পায়।এর পড় মেঘা চক্রবর্তী হিন্দি সিরিয়াল বা ধারাবাহিক বড়ি দেব রানি-এ অভিনয় করেন প্রধান চরিত্রে।

পেশা
----

তিনি তার ক্যারিয়ার শুরু করেন ছোটপর্দায় ।তার প্রথম কাজ স্টা‌র জলসায় '‌এফ আই আর বেঙ্গল'‌। আবার স্টা‌র জলসাতেই বাংলা সিরিয়াল যত হাসি তত রান্না‌এ অভিনয় করেন। । তিনি অনেক বাংলা টিভি সিরিয়াল অভিনয় করেছেন। হিন্দী টেলিভিশন তার বড় কাজ ছিল বড়ি দেব রানি। এর পর, তিনি খোয়াব কি জমিন পার এবং পেশভা বাজিরাওর মতো অনেক টিভি শোতে কাজ করেছেন। তিনি করণ বোহরার বিপরীতে স্টার প্লাসেরএ কৃষ্ণা চালি লন্ডনে অভিনয় করেছেন।তিনি বেশ কয়েকটি বাঙালি চলচ্চিত্রে অভিনয় করেছেন। তার প্রথম ছবি হল বাংলা চলচ্চিত্র অ্যাকশন।তিনি চলচ্চিত্র ডেজার্ট টিয়ার্সে প্রধান চরিত্র গুলাল ভূমিকায় অভিনয় করেছিলেন, যা গ্রামীণ ভারতে নারীদের উপর অত্যাচারের চিত্র প্রদর্শন করে এবং রাজস্থানে এর শুটিং হয়েছিল।

ব্যক্তিগত জীবন
--------------

তিনি সবসময় অভিনয় করতে পছন্দ করতেন ও এটা তার শখ।রান্না তার শখ না। কিন্তু যখন তিনি রান্না করেন, তখন তিনি আন্তরিকভাবে তা করেন। যদি মানুষ তাকে বাঙ্গালী রান্নার সাথে তাদের পরিচিত করার অনুরোধ করে, তিনি তা করেন।তিনি নাচ ভালোবাসেন ।এটা তার সব উদ্বেগ ভুলিয়ে দেয়।বাংলাতে পরমব্রত চট্টোপাধ্যায়, আবির চট্টোপাধ্যায়, খরাজ মুখার্জী প্রমুখ তার প্রিয় অভিনেতা।তার এখন ইচ্ছে বাংলা সিনেমাতে অভিনয় করা। আর প্রিয় অভিনেত্রী দীপিকা পাড়ুকোনের সঙ্গে একটি সিনেমাতে কাজ করার।

অভিনীত চলচ্চিত্র
----------------

|  |  |  |  |  |
| --- | --- | --- | --- | --- |
| বছর | চলচ্চিত্র | ভাষা | চরিত্রের নাম | সহ অভিনেতা |
| ২০১৪ | অ্যাকশন (চলচ্চিত্র) | বাংলা | রিনি | ওম প্রকাশ সাহানি |

টেলিভিশন ধারাবাহিক
------------------

|  |  |  |  |  |
| --- | --- | --- | --- | --- |
| বছর | ধারাবাহিকের নাম | ভাষা | টেলিভিশন চ্যানেল | সহ অভিনেতা/অভিনেত্রী |
| ২০১৩ | যত হাসি তত রান্না‌ | বাংলা | স্টার জলসা | সাবিত্রী চট্টোপাধ্যায় |
| ২০১৫ | বড়ি দেব রানি | হিন্দি | অ্যান্ডটিভি | মুদিত নায়ার |
| ২০১৬-২০১৭ | খয়াব কি জমিন পার | হিন্দি | জিন্দেগি | আশিস কাদিয়ান |
| ২০১৭ | পেশবা বাজিরাও | হিন্দি | সনি | করণ সুচক |
| ২০১৮-বর্ত‌মান | কৃষ্ণা চালি লন্ডন | হিন্দি | স্টার প্লাস | করণ বোহরা |

তথ্যসূত্র
---------

1. ↑  "Megha Chakraborty transforms into a Marwari bahu - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-০২-২৭।
2. 1 2  "স্বপ্ন দেখি দীপিকা পাড়ুকোনের সঙ্গে অভিনয় করার - Aajkaal"। *Dailyhunt* (ইংরেজি ভাষায়)। সংগ্রহের তারিখ ২০১৯-০৩-১০।
3. 1 2  "I would like to make a career in Bengali films: Megha Chakraborty - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-০২-২৭।
4. ↑  "Sabitri Chatterjee turns masterchef for Joto Hashi Toto Ranna - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-০৩-০২।
**ব্লো-ব্জাং-ছোস-দার** (ওয়াইলি: *blo bzang chos dar*) (১৭৩২-১৮১২) তিব্বতের দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান ছিলেন।

সংক্ষিপ্ত জীবনী
---------------

ব্লো-ব্জাং-ছোস-দার ১৭৩২ খ্রিষ্টাব্দে তিব্বতের আমদো অঞ্চলের কা-রিং (ওয়াইলি: *pe len nA rgan*) পরিবারগোষ্ঠীতে জন্মগ্রহণ করেন। ১৭৪৮ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। ঙ্গাগ-দ্বাং-ব্যাম্স-পা (ওয়াইলি: *ngag dbang byams pa*) নামক প্রথম ফুর-ল্চোগ (ওয়াইলি: *phur lcog*) উপাধিধারী বৌদ্ধ লামা তাকে ভিক্ষুর শপথ প্রদান করেন। ১৭৭৯ ও ১৭৮৪ খ্রিষ্টাব্দে তিনি তিব্বত সরকারের প্রতিনিধি হয়ে চীন যাত্রা করেন। ১৭৮৬ খ্রিষ্টাব্দে তিনি গোমাং মহাবিদ্যালয়ের প্রধানের দায়িত্ব লাভ করেন এবং ছয় বছর এই পদে থাকেন। এই সময় তিনি একটি অক্ষোভ্য মন্দির নির্মাণ করান। ১৭৯১ খ্রিষ্টাব্দে গোর্খা সেনাবাহিনী তিব্বত আক্রমণ করলে তিনি লাসা শহরের প্রতিরক্ষার দায়িত্ব নেন। ১৭৯৮ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন।

তথ্যসূত্র
---------

1. ↑  Dorje, Sonam (অক্টোবর ২০১২)। "Lobzang Chodar"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-০৩।
**ব্লো-ব্জাং-লুং-রিগ্স-ন্যি-মা** (ওয়াইলি: *blo bzang lung rigs nyi ma*) (১৮৬২-১৮৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-লুং-রিগ্স-ন্যি-মা ১৮৬২ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন (ওয়াইলি: *a 'khor brag dkar gnas chen*) নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব (ওয়াইলি: *nam mkha' don drub*) এবং মাতার নাম ছিল ম্খা'-'গ্রো (ওয়াইলি: *mkha' 'gro*)। ১৮৬৬ খ্রিষ্টাব্দে স্কাল-ব্জাং-থুব-ব্স্তান-দ্বাং-ফ্যুগ (ওয়াইলি: *skal bzang thub bstan dbang phyug*) নামক চতুর্থ 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) নামক বৌদ্ধ লামা তাকে 'জাম-দ্ব্যাংস-থুব-ব্স্তান-ন্যি-মা (ওয়াইলি: *'jam dbyangs thub bstan nyi ma*) নামক তৃতীয় স্দে-খ্রি রিন-পো-ছে (ওয়াইলি: *sde khri rin po che*) উপাধিধারী লামার পুনর্জন্ম রূপে চিহ্নিত করেন। সাত বছর বয়স হলে শেস-রাব-র্গ্যা-ম্ত্শো (ওয়াইলি: *shes rab rgya mtsho*) নামক বৌদ্ধ লামা তাকে শিক্ষার্থীর শপথ প্রদান করেন। ১৮৭৪ খ্রিষ্টাব্দে মাত্র বারো বছর বয়সে তার মৃত্যু হয়।

তথ্যসূত্র
---------

1. ↑  Dorje, Sonam (2013-12)। "The Fourth Detri, Lobzang Lungrik Nyima"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-18।  এখানে তারিখের মান পরীক্ষা করুন: `|তারিখ=` (সাহায্য)

|
|  |
| পূর্বসূরী'জাম-দ্ব্যাংস-থুব-ব্স্তান-ন্যি-মা | **ব্লো-ব্জাং-লুং-রিগ্স-ন্যি-মা  চতুর্থ স্দে-খ্রি রিন-পো-ছে** | উত্তরসূরী'জিগ্স-মেদ-থুব-ব্স্তান-ন্যি-মা |
|

| * দে
* স
স্দে-খ্রি রিন-পো-ছে |
| --- |
| 
* ১) ব্লো-ব্জাং-দোন-গ্রুব
* ২) 'জিগ্স-মেদ-লুং-রিগ্স-র্গ্যা-ম্ত্শো
* ৩) 'জাম-দ্ব্যাংস-থুব-ব্স্তান-ন্যি-মা
* ৪) ব্লো-ব্জাং-লুং-রিগ্স-ন্যি-মা
* ৫) 'জিগ্স-মেদ-থুব-ব্স্তান-ন্যি-মা
* ৬) স্কাল-ব্জাং-ম্খ্যেন-রাব-র্গ্যা-ম্ত্শো
* ৭) 'জাম-দ্ব্যাংস-ব্স্তান-পা'ই-র্গ্যাল-ম্ত্শান
* ৮) 'জাম-দ্ব্যাংস-থুব-ব্স্তান-র্গ্যা-ম্ত্শো

 |
**বারমুলা জেলা** হল ভারতের জম্মু ও কাশ্মীরের একটি জেলা। জেলা সদর হল বারমুলা শহর।

জনসংখ্যার উপাত্ত
----------------

২০১১ সালের আদমশুমারি অনুসারে বারমুলা জেলার জনসংখ্যা ১০,০৮,০৩৯ জন। জেলাটির প্রতি বর্গকিলোমিটারে জনসংখ্যার ঘনত্ব ২৩৮ জন। ২০০১-এর দশকে এর জনসংখ্যা বৃদ্ধির হার ছিল ১৯.৪৫%। বারমুলাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮৫ জন মহিলা এবং এর সাক্ষরতার হার ৬৪.৬৩%।

### নগর/গ্রামীণ জনসংখ্যা

২০১১ সালের আদম শুমারির জন্য বারমুলা জেলার মোট জনসংখ্যার মধ্যে ১৮.১ শতাংশ জেলার নগর অঞ্চলে বাস করে। মোট ১৮২,৫০০ জন শহরাঞ্চলে বাস করেন, যার মধ্যে পুরুষ ১,০২,৩৩৪ জন এবং ৮০,১৬৬ জন মহিলা। ২০১১ সালের আদমশুমারির তথ্য অনুসারে বারমুলা জেলার নগর অঞ্চলে লিঙ্গ অনুপাত ৭৮৩। একইভাবে ২০১১ সালের আদমশুমারিতে বারমুলা জেলায় শিশু লিঙ্গের অনুপাত ছিল ৮৫১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ২২,০৫৭ জন, যার মধ্যে পুরুষ এবং মহিলা যথাক্রমে ১১,৯১৭ এবং ১০,১৪০ জন। বারমুলা জেলার এই শিশুসংখ্যার জনসংখ্যা মোট শহুরে জনসংখ্যার ১১.৬৫%। বারমুলা জেলায় গড় সাক্ষরতার হার ৭৬.০১% এবং পুরুষ ও মহিলাদের মধ্যে সাক্ষরতার হার যথাক্রমে ৮৩.৩৮% এবং ৬৫.২১%। প্রকৃত সংখ্যায় ১,২১,৯৫৬ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৭৬,২৯০ জন এবং ৪৫,৬৬৬ জন।

২০১১ সালের আদম শুমারি অনুসারে বারমুলা জেলার ৮১.৯০% জনগোষ্ঠী গ্রামে বাস করে। বারমুলা জেলার গ্রামীণ অঞ্চলে মোট জনসংখ্যা ৮,২৫,৫৩৯ জন, যার মধ্যে পুরুষ এবং মহিলার সংখ্যা যথাক্রমে ৪,৩২,৩৯৯ এবং ৩,৯৩,১৪০ জন। বারমুলা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৯ জন মহিলা। যদি বারমুলা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৬৫ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ১,৪২,৫২৪ জন, যার মধ্যে ছেলে ৭৬,৪০৪ জন এবং মেয়ে ৬৬,১২০ জন।

### গৃহহীন

২০১১ সালে জম্মু ও কাশ্মীরের বারমুলা জেলায় মোট ৮৫ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪২৪ এর সংখ্যা। এটি বারমুলা জেলার মোট জনসংখ্যার প্রায় ০.০৪%।

ধর্ম
----

মুসলিম প্রধান রাজ্যে বারমুলা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০,০৮,০৩৯; হিন্দু ধর্মাবলম্বী ছিল ৩.০৪%, মুসলমানরা ৯৫.১৫%, শিখ ১.৪৭% এবং খ্রিস্টান ০.১৫%। জেলাতে ৩০,৬২১ জন হিন্দু, ৯,৫৯,১৮৫ জন মুসলিম, ১৪,৭৭০ জন শিখ ও ১,৪৯৭ জন খ্রিস্টান ধর্মের মানুষ বসবাস করেন।

তথ্যসূত্র
---------

1. 1 2 3 4 5 6  "Baramula District : Census 2011-2019 data"। *www.census2011.co.in*। সংগ্রহের তারিখ ১৭ অক্টোবর ২০১৯।

বহিঃসংযোগ
---------
**সরদার গোলাম আব্বাস** একজন পাকিস্তানি রাজনীতিবিদ যিনি ১৯৮৫ থেকে ১৯৮৮ সাল পর্যন্ত পাঞ্জাবের প্রাদেশিক পরিষদের সদস্য ছিলেন এবং তারপরে ১৯৯৩ থেকে ১৯৯৬ পর্যন্ত আবারও ছিলেন।

রাজনৈতিক পেশা
-------------

তিনি ১৯৮৫ সালে পাকিস্তানের সাধারণ নির্বাচনের আসন পিপি -১২ - ঝিলাম থেকে পাঞ্জাবের প্রাদেশিক পরিষদে নির্বাচিত হয়েছিলেন । 

১৯৯৩ সালে পাকিস্তানের সাধারণ নির্বাচনে চকওয়াল - চকওয়াল নির্বাচনী এলাকা পিপি -১৩ থেকে পাকিস্তান পিপলস পার্টির প্রার্থী হিসাবে তিনি আবার পাঞ্জাবের প্রাদেশিক পরিষদে নির্বাচিত হন। 

তিনি ২০১১ সালের নভেম্বরে পাকিস্তান তেহরিক-ই-ইনসফ (পিটিআই) -তে যোগ দিয়েছিলেন তবে পরে ২০১২ সালে ইমরান খানের সাথে মতবিরোধ তৈরির পরে তিনি পিটিআই ছেড়েছিলেন। 

২০১৬ সালে, তিনি পাকিস্তান মুসলিম লীগে (নওয়াজ) (পিএমএল-এন) যোগ দিয়েছিলেন তবে নির্বাচনের আগে পিটিআইতে যোগ দিতে ২০১৮ সালে পদত্যাগ করেছিলেন। 

২০১৮ সালে, তিনি আবার পাকিস্তান তেহরিক-ই-ইনসফ (পিটিআই) তে যোগদান করেছিলেন।

তথ্যসূত্র
---------

1. ↑  "PTI fails to stay true to its slogan of 'change'"। ১৭ জুলাই ২০১৮।
2. ↑  "Previous Assemblies"। *www.pap.gov.pk*।
3. 1 2 3  Dhakku, Nabeel Anwar (১৬ মে ২০১৮)। "Influential politician Sardar Ghulam Abbas quits PML-N over ex-PM's interview"।
4. ↑  "Previous Assemblies"। *www.pap.gov.pk*।
5. 1 2  Dhakku, Nabeel Anwar (২১ মে ২০১৮)। "Chakwal's Sardar Ghulam Abbas may rejoin PTI"।
**৩ নং রাজারহাট ইউনিয়ন পরিষদ** রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।

অবস্থান ও যোগাযোগ
-----------------

রাজারহাট ইউনিয়নের পূর্ব ও দক্ষিণে চাকিরপশার ইউনিয়ন পরিষদ এবং পশ্চিমে ছিনাই ইউনিয়ন পরিষদ ও উত্তরে কাঠালবাড়ী ইউনিয়ন পরিষদ অবস্থিত। কুড়িগ্রাম জেলা শহর হতে প্রায় ১২কি:মি: দুরত্বে অবস্থিত। রাজারহাট উপজেলা হতে ২কি:মি: দুরত্বে রাজারহাট ইউনিয়ন পরিষদ অবস্থিত। অতি মনোরম প্রাকৃতিক সৌদর্যে ঢাকা গ্রামীণ পরিবেশের কারণে সকলের দৃষ্টি আকর্ষণ করে। সড়ক ও রেল পথে কিংবা রিক্সা, অটোরিক্সায় অত্র ইউনিয়ন পরিষদের অতি সহজে যাতায়ত করা যায়।

শিক্ষা প্রতিষ্ঠান
-----------------

প্রাথমিক বিদ্যালয় মোট = ১৭টি,

সরকারী প্রাথমিক বিদ্যালয়- ১৭টি 

উচ্চ বিদ্যালয়ঃ ৫ টি,

বেসরকারী উচ্চ বিদ্যালয়ঃ ৪ টি

সরকারী উচ্চ বালিকা বিদ্যালয়ঃ ১ টি,

নিম্ন মাধ্যমিক বিদ্যাঃ ২ টি

কলেজঃ ৫টি

মাদ্রাসা মোট = ৯ টি। ফাজিল মাদ্রাসা - ২ টি, দাখিল মাদ্রাসা - ৩ টি, হাফেজী মাদ্রাসা - ৪ টি।

র্ধমীয় প্রতিষ্ঠান
------------------

মসজিদ মোট = ৬০ টি

মন্দির মোট = ২৫ টি।

মৌজাসমূহ
--------

1. মেকুরটারি
2. ফুলবাড়ী উপন চৌকি
3. হরিশ্বর তালুক
4. কিসামত পুনকর
5. দেবী চরন
6. পুটিকাটা
7. দিনা
8. ছাটমল্লিক বেগ
9. সওদাগর
10. নাফাডাঙ্গা
11. নাটুয়া মহাল
12. কানুরাম
13. দক্ষিণ প্রাণপতি
14. চান্দামারী
15. খালিসা
16. হাড়িডাঙ্গা
17. দূর্গা চরন
18. স্বরুপ চামারু
19. পাইক পাড়া
20. দূর্গারাম
21. গোবরধন দোলা
22. দুধখাওয়া
23. ছাট্মাধাই
24. মাধাই
25. কেন্দ্রা
26. কোনারাম।

বিভিন্ন প্রতিষ্ঠান
------------------

তহশিল অফিস ১ টি

কমিউনিটি ক্লিনিক ৫টি

ডাকঘর ১টি

ব্যাংক ৩ টি

রেল স্টেশন ১টি

ইউনিয়নের জমির পরিমান
---------------------

মোট জমি ৩০৮৮ হেক্টর

1. এক ফসলী = ৫২৯ হেক্টর
2. দু"ফসলী = ১৪৬০ হেক্টর
3. তিন ফসলী = ৬৩৬ হেক্টর
4. পতিত জমি = ৪৩৬ হেক্টর।

হাটবাজার
--------

1. রাজারহাট রাজার
2. চাঁন্দামারী বাজার

দর্শনীয় স্থান
--------------

* চান্দামারী মসজিদ
* শাহী মসজিদ
* কোটেশ্বর শিব মন্দির

উল্লেখযোগ্য ব্যক্তি
-------------------

* 
* রাউফুন বসুনীয়া (সৈরাচারবিরোধী আন্দোলনে শহীদ হওয়া ছাত্রনেতা)

আরও দেখুন
---------

রাজারহাট উপজেলা

তথ্যসূত্র
---------

1. ↑  "রাজারহাট উপজেলা"। সংগ্রহের তারিখ ২০২১-০৭-২৪।
2. ↑  "রাজারহাট ইউনিয়ন"। ২০২২-০৪-২৩ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।
3. 1 2 3 4 5  "রাজারহাট ইউনিয়ন"। ২০২০-০৯-২৩ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।
জ্যোতিঃপাল মহাথের
**সংঘরাজ জ্যোতিঃপাল মহাথের** ১৯১৪ সালের ৫ই জানুয়ারি কুমিল্লা জেলার, লাকসাম উপজেলার কেমতলী নামক গ্রামে এক বৌদ্ধ পরিবারে জন্মগ্রহণ করেন। তার পিতার নাম চন্দ্রমনি সিংহ,মাতার নাম দ্রৌপদী বালা সিংহ। তিনি পিতা-মাতার কনিষ্ঠতম সন্তান। তিনি বাংলাদশের বৌদ্ধদের ১০তম ধর্মীয় গুরু। তিনি ২০০২ সালের ১২ই এপ্রিল ৯২ বছর বয়সে মারা যান। তাকে পূর্ণ রাষ্ট্রীয় মর্যাদায় সমাহিত করা হয়। ১৯৭১ সালে মহান মুক্তিযুদ্ধে গুরুত্বপূর্ণ ভূমিকা রাখেন। তিনি ২০১০ সালে একুশে পদক, ২০১১ সালে স্বাধীনতা পদক(মরনোত্তর) পান। তিনি ২০০২ সালের ১২ই এপ্রিল ৯২ বছর বয়সে মারা যান।

দীক্ষা লাভ
----------

তিনি ১৫ বছর বয়সে ১৯৩৩ সালে শ্রামণ্য ধর্মে দীক্ষা গ্রহণ করেন। ১৯৩৮ সালে তিনি উপসম্পদা গ্রহণ করেন, অর্থাৎ ভিক্ষু হন। তিনি পাহাড়তলি মহামুনি পালি কলেজ, কলকাতা ও নালন্দা বিদ্যাভবনে পালি ভাষা,সাহিত্য ইত্যাদি বিষয়ে প্রগাঢ় পান্ডিত্য অর্জন করেন। তিনি বাংলা,হিন্দি,পালি,ইংরেজি,সংস্কৃত ভাষায় দক্ষ ছিলেন।

সমাজসেবা
--------

তিনি বহু জনহিতকর প্রতিষ্ঠানের প্রতিষ্ঠাতা, যেমন,১৯৯১ সালে বালক উচ্চ বিদ্যালয়, ১৯৮২ সালে চট্টগ্রাম বিশ্ববিদ্যালয় শান্তি প্যগোডা,বালিকা উচ্চ বিদ্যালয়(বর্তমানে কলেজ),অনাথ আশ্রম ইত্যাদি।

স্বীকৃতি ও পুরস্কার
-------------------

তাকে ১৯৯৫ সালে জাতিসংঘ বিশ্ব নাগরিক উপাধি দেয়। তিনি নালন্দা বিদ্যাভবন থেকে এিপিটক বিশারদ উপাধি পান। তিনি বাংলাদেশি বৌদ্ধদের সর্বোচ্চ ধর্মীয় গুরু 'সংঘরাজ' ছিলেন। তিনি বাংলাদশের বৌদ্ধদের ১০তম ধর্মীয় গুরু। তিনি ২০১০ সালে একুশে পদক, ২০১১ সালে স্বাধীনতা পদক(মরনোত্তর) পান। তিনি মায়ানমার সরকার কর্তৃক ' অগ্গমহাদ্ধর্মজোতি কাধ্বজ' উপাধিতে ভূষিত হন। তার নামে তার মন্দিরের নামকরণ করা হয়েছে 'সংঘরাজ জ্যোতি:পাল মহাথের বৌদ্ধ মহাবিহার কমপ্লেক্স।

তথ্যসূত্র
---------

1. 1 2  "একুশে পদকপ্রাপ্ত পণ্ডিত জ্যোতিঃপাল মহাথের স্মরণে"। *দৈনিক আজাদী*। ২০১৯-০৪-০৫। ২০২০-০৭-১৯ তারিখে মূল থেকে আর্কাইভ করা। সংগ্রহের তারিখ ২০২০-০৩-১৯।

| * দে
* স
একুশে পদক বিজয়ী ২০১০ |
| --- |
| গবেষণা | 
* মুনতাসীর মামুন

 |  |
| ভাষা ও সাহিত্য | 
* মোহাম্মদ রফিক
* সাঈদ আহমদ
* হেলেনা খান

 |
| ভাষা আন্দোলন | 
* গোলাম মওলা

 |
| শিল্পকলা | 
* আহমেদ ইমতিয়াজ বুলবুল (সঙ্গীত)
* ইমদাদ হোসেন (চিত্রকলা)
* একেএম আবদুর রউফ (মরণোত্তর, চিত্রকলা)
* নাসির উদ্দীন ইউসুফ (নাট্যকলা)
* পার্থ প্রতিম মজুমদার (মূকাভিনয়)
* লায়লা হাসান (নৃত্যকলা)

 |
| সমাজসেবা | 
* আবু শারাফ হিজবুল কাদের সাদেক (মরণোত্তর)
* জ্যোতিঃপাল মহাথের
* হানিফ সংকেত

 |
| সাংবাদিকতা | 
* মোহাম্মদ আলম (মরণোত্তর)

 |
| 
একুশে পদক বিজয়ী
২০০৫
২০০৬
২০০৭
২০০৮
২০০৯
**২০১০** 
২০১১
২০১২
২০১৩
২০১৪
২০১৫
 |
**রো-স্কাম-ন্যি-মা-শেস-রাব** (ওয়াইলি: *ro skam nyi ma shes rab*) (১১৩৯-১২০৮) ত্শাল-পা-ব্কা'-ব্র্গ্যুদ (ওয়াইলি: *tshal pa bka' brgyud*) ধর্মসম্প্রদায়ের একজন বৌদ্ধ লামা ছিলেন।

সংক্ষিপ্ত জীবনী
---------------

রো-স্কাম-ন্যি-মা-শেস-রাব ১১৩৯ খ্রিষ্টাব্দে মধ্য তিব্বতের গ্লাগ্স-ক্যি-ফু-লুং-ম্যাং-খাং (ওয়াইলি: *glags kyi phu lung myang khang*) নামক স্থানে লো-মি পরিবারগোষ্ঠীতে জন্মগ্রহণ করেন। তার পিতার নাম ছিল ব্ক্রা-শিস-সেং-গে (ওয়াইলি: *bkra shis seng ge*) তিনি ত্শাল-পা-ব্কা'-ব্র্গ্যুদ (ওয়াইলি: *tshal pa bka' brgyud*) ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট ভিক্ষুর শপথ গ্রহণ করেন। পরবর্তীকালে তিনি রো-স্কাম বৌদ্ধবিহার স্থাপন করেন।

তথ্যসূত্র
---------

1. ↑  Martin, Dan (2008-08)। "Rokam Nyima Sherab"। *The Treasury of Lives: Biographies of Himalayan Religious Masters*। সংগ্রহের তারিখ 2013-04-18।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Sørensen, Per, Guntram Hazod and Tsering Gyelpo. 2007. Vienna: Rulers on the Celestial Plain, Austrian Academy of Sciences, pp. 117–8.
***ফুলমেটাল আলকেমিস্ট: ব্রাদারহুড*** (জাপানি: 鋼の錬金術師 ফুলমেটাল আলকেমিস্ট, হেপবার্ন: *ফুরুমেতারু আরুকেমিসুতো: বুরোদোহুদু*) হিরোমু আরকাওয়ার *ফুলমেটাল আলকেমিস্ট* মাঙ্গার অ্যানিমে ধারাবাহিক সংস্করণ। ধারাবাহিকটি লিখেছেন হিরোশি ওনোগি, পরিচালনায় ছিলেন ইয়াশুিরো ইরি, ও প্রযোজনায় বোনস স্টুডিও। ফুলমেটাল আলকেমিস্ট এ মাঙ্গা ধারাবহিক নির্ভর দ্বিতীয় টেলিভিশন ধারাবাহিক। প্রথমটি প্রকাশিত হয়েছিলো ২০০৩ সালে। পূর্বের পরিগ্রহণের মত এতে মূল মাঙ্গার কাহিনী থেকে কোন পরিবর্তন আনা হয়নি। জাপানেে এটি ২০০৩ সালের ধারাবাহিকটি থেকে এর ইংরেজি ভাষার শিরোনামের জন্য আলাদা।

গল্প
----

### সংক্ষিপ্তসার

*ফুলমেটাল আলকেমিস্ট: ব্রাদারহুড* মাঙ্গার ২৭টি বালামের সবগুলোই পরিগ্রহণ করেছে। এডওয়ার্ড এলরিক ও আলফোনজ এলরিক ভ্রাতাদ্বয় দূরের একটি গ্রামে তাদের মা তৃষা এলরিকের কাছে বড় হয়। তাদের বাবা হোহেনহেইম, একজন উল্লেখযোগ্য ও প্রতিভাবান রসায়নবিদ, ছোট ছেলে দুটোকে মায়ের কাছে রেখে চলে যান। ‌মায়ের কাছে বড় হওয়ার সময় তারা রসায়নের প্রতি বিশেষ আগ্রহ প্রদর্শন করে। তবে, রোগে ভুগে তৃষা কিছুদিন পর মারা গেলে, তারা তাদের কাছের বন্ধু উইনরি রকবেলের সাথে তার দাদি পিনাকোর কাছে বড় হয়। পরবর্তীতে তাদের শিক্ষিকা ইজুমি কার্তিসের কাছে রসায়ন নিয়ে জ্ঞান আহরণের পর, তারা বাড়ি ফিরে রসায়নের মাধ্যমে মৃত মাকে ফিরিয়ে আনার চেষ্টা করে। তবে মানব রূপান্তরকে এখানে একটি ট্যাবু হিশেবে ধরা হয়, এবং এ প্রক্রিয়ায় এলরিক তার একহাত ও এক পা এবং আল তার পুরো শরীরই হারায়। বাকী অংশ তাদের শরীর ফিরে পাওয়ার ভ্রমণ। যা করতে গিয়ে তারা কর্নেল রয় মাস্তাঙের অধীনে সরকারের একটি বড় ষড়যন্ত্রের মোকাবেলা করে ও দেশকে রক্ষা করে। 

### প্লট

তাদের হারানো অঙ্গ ও শরীর ফিরে পেতে ও মাকে ফিরিয়ে আনতে, দুই ভাইয়ের ফিলোজপারস স্টোন খোঁজার অভিযান।

তথ্যসূত্র
---------

1. ↑  "Fullmetal Alchemist: Brotherhood Collection 1 (Ep 01-13)"। ম্যাডম্যান এন্টারটেইনমেনট। ২৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৮।
2. ↑  লু, ইগান (১ মে ২০০৯)। "Hulu Begins Adding Fullmetal Alchemist: Brotherhood"। *অ্যানিমে নিউজ নেটওয়ার্ক*। সংগ্রহের তারিখ ২৮ জুন ২০১৭।
3. ↑

বহিঃসংযোগ
---------


উইকিউক্তিতে ***Fullmetal Alchemist: Brotherhood (anime)*** সম্পর্কিত উক্তির সংকলন রয়েছে।

* আনিমে নিউজ নেটওয়ার্ক বিশ্বকোষে *ফুলমেটাল আলকেমিস্ট: ব্রাদারহুড* (আনিমে)
**ফুলবাড়ী সরকারি কলেজ** বাংলাদেশের উত্তর জনপদ বৃহত্তর ফুলবাড়ী উপজেলার একটি প্রাচীনতম ঐহিত্যবাহী শিক্ষাপ্রতিষ্ঠান। ফুলবাড়ী সরকারি কলেজ প্রতিষ্টিত হয় ১৯৬৩ খ্রিষ্টাব্দে। ফুলবাড়ী উপজেলার ৫১ নং ছোট যমুনা নদীর তীরে কোলাহলমুক্ত পরিবেশে ২০.৯৮ একর জমির উপরে কলেজটি অবস্থিত। কলেজটির পূর্বদিকে ৫১ নং ছোট যমুনা নদী ,উত্তর দিকে সড়ক ও জনপথের রাস্তা, পশ্চিম দিকে ফুলবাড়ী-মাদিলাহাট পাকারাস্তা এবং দক্ষিণ দিকে বাজার।

ইতিহাস
------

বিভিন্ন ব্যক্তিবর্গের উদ্যোগ ও প্রচেষ্টায় ফুলবাড়ী উপজেলার প্রাণকেন্দ্রে কোলাহল মুক্ত পরিবেশে ১৯৬৩ খ্রিষ্টাব্দে প্রতিষ্ঠিত হয় ফুলবাড়ী সরকারি কলেজ। প্রতিষ্ঠালগ্ন থেকে ১৯৮৯ খ্রি. পর্যন্ত সময়ে প্রাক্তন অধ্যক্ষ জনাব আব্দুল আজিজ এবং উপাধ্যক্ষ আব্দুস সামাদ শক্ত হাতে অত্যন্ত দক্ষতার সাথে কলেজটি পরিচালনা করেন। পরে কলেজে বি.এসসি. কোর্স চালু হয়। প্রতিমন্ত্রী মোঃ মনসুর আলী সরকারের ঐকান্তিক প্রচেষ্টায় তৎকালীন মহামান্য রাষ্ট্রপতি হুসেইন মুহম্মদ এরশাদ এর ঘোষণার মাধ্যমে ০৫/১১/১৯৮৯ খ্রি. তারিখে কলেজটি জাতীয়করণ করা হয়। জাতীয়করণের পর কলেজটিকে সঠিকভাবে গোছানোর এবং উন্নয়নের মূল দায়িত্ব পালন করেন অধ্যক্ষ প্রফেসর এ.টি.এম. সাইদুর রহমান। ঐ সময় মোঃ মোস্তাফিজুর রহমান (ফিজার) এম.পি. এর ঐকান্তিক প্রচেষ্টায় দুইটি একাডেমিক ভবন (একটি তিন তলা ও একটি দুই তলা) নির্মিত হয় এবং জমি সংক্রান্ত কিছু সমস্যা সমাধান হয়। 

কলেজের ২০.৯৮ একর জমি, একটি খেলার মাঠ, ১টি ছাত্রাবাস, ২টি একাডেমিক ভবন ১৯টি শ্রেণিকক্ষ, ১টি গ্রন্থাগার, ৫টি গবেষণাগার, শিক্ষক কমন রুম, অধ্যক্ষের কক্ষ, উপাধ্যক্ষের কক্ষ, অফিস কক্ষ, এবং ১টি জামে মসজিদ রয়েছে। কলেজটির পদার্থবিদ্যা, রসায়ন, প্রাণিবিদ্যা ও উদ্ভিদবিদ্যা গবেষণাগার এবং লাইব্রেরী অন্ত্যন্ত সমৃদ্ধশালী। কলেজটিতে অধ্যক্ষ, উপাধ্যক্ষ, ১১টি সহযোগী অধ্যাপক ১৩ টি সহকারী অধ্যাপক ও ২৫ টি প্রভাষক সহ মোট ৫১ টি পদ রয়েছে। বাংলা, ইংরেজী, পদার্থবিদ্যা, রসায়ন, প্রাণিবিদ্যা, উদ্ভিদবিদ্যা, গণিত, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, অর্থনীতি, হিসাববিজ্ঞান, মার্কেটিং, ব্যাবস্থাপনা, এবং ফিন্যান্স ও ব্যাংকিং সহ মোট ১৬ টি বিষয়ে পাঠদান করা হয়। 

২০১৩ – ২০১৪ শিক্ষাবর্ষ থেকে বাংলা ও গণিত বিষয়ে প্রথম অনার্স কোর্স চালু হয় এবং ২০/১০/২০১৩ খ্রি. তারিখে অনার্স কোর্স উদ্বোধন করেন। ২০১৪ – ২০১৫ শিক্ষাবর্ষ থেকে রাষ্ট্রবিজ্ঞান, দর্শন, ইংরেজী ও রসায়ন বিষয়ে অনার্স কোর্স চালু হয়। অধ্যক্ষ প্রফেসর ব্রজেন্দ্রনাথ রায় ০৬/১০/২০১৫ ইং তারিখে কলেজে যোগদান করেন।

অনুষদ ও বিভাগ সমূহ
------------------

কলেজে পঠিত বর্তমান অনুষদ ও বিভাগসমূহ -

### এইচ.এস.সি

* বিজ্ঞান
* মানবিক
* ব্যবসায় শিক্ষা

### স্নাতক (পাস)

* বি.এ.
* বি.এস.এস.
* বি.বি.এস.
* বি.এস.সি.

স্নাতক (সম্মান)
---------------

* বাংলা
* ইংরেজি
* রাষ্ট্রবিজ্ঞান
* দর্শন
* রসায়ন
* গণিত

হোস্টেল পরিচিতি
---------------

বর্তমানে **ফুলবাড়ী সরকারি কলেজ** এ একটি ছেলে হল রয়েছে।

তথ্যসূত্র
---------

বহিঃসংযোগ
---------

* কলেজের প্রাতিষ্ঠানিক ওয়েবসাইট
**জ্যোতির্বিকাশ মিত্র** (৩০ সেপ্টেম্বর ১৯০১ – ১৫ আগস্ট ১৯৯৫) ছিলেন একজন খ্যাতনামা শিক্ষাব্রতী। ভারতে শিক্ষক সম্মাননা - **জাতীয় শিক্ষক** পদ মর্যাদা চালু হলে, তিনিই ১৯৬০ খ্রিস্টাব্দে পশ্চিমবঙ্গ হতে প্রথম জাতীয় শিক্ষক সম্মাননায় ভূষিত হন।

সংক্ষিপ্ত জীবনী
---------------

জ্যোতির্বিকাশ মিত্র ১৯০১ খ্রিস্টাব্দের ৩০ সেপ্টেম্বর  ব্রিটিশ ভারতের অধুনা  বিহার রাজ্যের  গোপালগঞ্জ জেলার হাথুয়ায়।  পৈতৃক নিবাস ছিল উত্তর চব্বিশ পরগনা জেলার রাজারহাট বিষ্ণুপুরে। তার পিতা শ্যামলধন মিত্র ও মাতা সূরৎকুমারী দেবী। জ্যোতির্বিকাশ কলকাতার মেট্রোপলিটান ইনস্টিটিউট হতে ম্যাট্রিক এবং স্কটিশ চার্চ কলেজ হতে ইংরাজীতে অনার্স সহ বি.এ পাশ করেন। ১৯২৪ খ্রিস্টাব্দে কলকাতা বিশ্ববিদ্যালয় থেকে ইংরাজী ভাষা ও সাহিত্যে এম.এ পাশ করেন। 
১৯২৭ খ্রিস্টাব্দে সহকারী শিক্ষক হিসাবে সরস্বতী ইনস্টিটিউশনে (১৯৪৮ খ্রিস্টাব্দ হতে শৈলেন্দ্র সরকার বিদ্যালয় নামে পরিবর্তিত হয়) কর্মজীবন শুরু করেন। ১৯৩০ খ্রিস্টাব্দে তিনি ওই বিদ্যালয়ের প্রধান শিক্ষক নিযুক্ত হন এবং ১৯৬৬ খ্রিস্টাব্দ পর্যন্ত তিনি ওই পদে ছিলেন। অবসরের পর ১৯৭৯ খ্রিস্টাব্দ পর্যন্ত তিনি সাম্মানিক 'রেক্টর' ছিলেন।
তার তত্ত্বাবধানে ১৯৪৮ খ্রিস্টাব্দে বিদ্যালয়ে মহিলা বিভাগ- 'গিরিবালা সরকার বালিকা বিদ্যালয়' খোলা হয়। বহু বছর ধরে তিনি গিরিবালা সরকার বালিকা বিদ্যালয়ের কার্যকরী কমিটির সম্পাদক ছিলেন। তারই প্রচেষ্টায় ১৯৭৯ খ্রিস্টাব্দে দুটি বিদ্যালয় সরকার পোষিত বিদ্যালয় হিসাবে স্বীকৃতি লাভ করে। অকৃতদার ছাত্রদরদি তিনি সত্তরের দশকের উত্তাল সময়ে ছাত্র-শিক্ষক সম্পর্ক এবং স্কুলের সম্পদ নষ্ট হতে দেন নি। সেসময়ে তিনি বিদ্যালয়ে ছাত্রছাত্রীদের জন্য প্রতিদিন হাল্কা এবং পুষ্টিকর জলখাবারের ব্যবস্থাও করেন। শৈলেন্দ্রনাথ সরকারের শ্যালিকা গিরিবালা দেবী বালিকা বিদ্যালয় প্রতিষ্ঠাকালে তাকে আর্থিক সহায়তা করেছিলেন।

আজীবন শিক্ষাব্রতী তিনি দীর্ঘ পঞ্চাশ বৎসর মহৎ ভাবধারায় ছাত্রদের অনুপ্রাণিত করছেন। ১৯৬০ খ্রিস্টাব্দ থেকে প্রচলিত 'জাতীয় শিক্ষক' উপাধি তিনিই প্রথম প্রাপ্ত হন। অবসরের পর রেক্টর পদে আসীন হলেও বিদ্যালয়ের আভ্যন্তরীণ রাজনীতির কোপানলে তাকে ১৯৭৯ খ্রিস্টাব্দে বিদ্যালয় ত্যাগ করতে হয়।

একজন কিংবদন্তী এবং অসামান্য শিক্ষক, শিক্ষাব্রতী, প্রশাসক ও স্বপ্নদর্শী এই মানুষ ১৯৯৫ খ্রিস্টাব্দের ১৫ আগস্ট শেষ নিঃশ্বাস ত্যাগ করেন।

তথ্যসূত্র
---------

1. 1 2 3   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ১৪৬, আইএসবিএন ৯৭৮-৮১-৭৯৫৫-২৯২-৬
2. 1 2 3  "গিরিবালা সরকার বালিকা বিদ্যালয়"। সংগ্রহের তারিখ ২০২৩-০৬-২৯।

বিষয়শ্রণী: কলকাতা বিশ্ববিদ্যালয়ের প্রাক্তন শিক্ষার্থী
রোং-স্তোন-শেস-ব্যা-কুন-রিগ
**রোং-স্তোন-শেস-ব্যা-কুন-রিগ** (ওয়াইলি: *rong ston shes bya kun rig*) (১৩৬৭-১৪৪৯) একজন বিখ্যাত তিব্বতী বৌদ্ধ পণ্ডিত ছিলেন।

প্রথম জীবন
----------

রোং-স্তোন-শেস-ব্যা-কুন-রিগ ১৩৬৭ খ্রিষ্টাব্দে তিব্বতের আমদো অঞ্চলের র্গ্যাল-মো-রোং (ওয়াইলি: *rgyal mo rong*) অঞ্চলে একটি বোন ধর্মাবলম্বী পরিবারে জন্মগ্রহণ করেন। আঠারো বছর বয়সে তিনি মধ্য তিব্বতের গ্সাং-ফু-নে'উ-থোগ (ওয়াইলি: *gsang phu ne'u thog*) বৌদ্ধবিহারে রিন-ছেন-র্নাম-র্গ্যাল (ওয়াইলি: *rin chen rnam rgyal*) নামক বৌদ্ধ ভিক্ষুর নিকট সূত্র ও তন্ত্র সম্বন্ধে এবং অন্যান্য পণ্ডিতদের নিকট মধ্যমক, অভিধর্মকোশ ও বিনয় সম্বন্ধে অধ্যয়ন করেন। কুড়ি বছর বয়সে তার অসাধারণ জ্ঞানের জন্য তিনি স্ম্রা-বা'ই-সেং-গে (ওয়াইলি: *smra ba'i seng se*) নামে বিখ্যাত হন। তিনি ব্সোদ-নাম্স-ব্জাং-পো (ওয়াইলি: *bsod nams bzang po*), গ্যাগ-স্তোন-সাংস-র্গ্যাল-দ্পাল (ওয়াইলি: *g.yag ston sangs rgyas dpal*), সেং-গে-র্গ্যাল-ম্ত্শান (ওয়াইলি: *seng ge rgyal mtshan*), গ্ঝোন-নু-র্গ্যাল-ম্ত্শান (ওয়াইলি: *gzhon nu rgyal mtshan*) প্রভৃতি পণ্ডিতদের নিকট শিক্ষালাভ করেন।

পরবর্তী জীবন
------------

রোং-স্তোন-শেস-ব্যা-কুন-রিগ মধ্য ও পূর্ব তিব্বতের বিভিন্ন স্থানে যাত্রা করে সূত্র সম্বন্ধে শিক্ষাদান করে বিখ্যাত হন। তার উল্লেখযোগ্য শিষ্য ছিলেন 'গোস-লো-ত্সা-বা-গ্ঝোন-নু-দ্পাল, গো-রাম্স-পা-ব্সোদ-নাম্স-সেং-গে, ষষ্ঠ র্গ্যাল-বা-কার্মা-পা ম্থোং-বা-দোন-ল্দান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান প্রভৃতি। তিনি ১৪৩৬ খ্রিষ্টাব্দে লাসা শহরের উত্তরে 'ফান-পো-না-লেন-দ্রা (ওয়াইলি: *'phan po na len dra*) নামক বৌদ্ধবিহার স্থাপন করেন।

রচনা
----

তিনি প্রজ্ঞাপারমিতার ওপর শেস-রাব-ক্যি-হা-রোল-তু-ফ্যিন-পা'ই-লাম-ন্যাম্স-সু-লেন-পা'ই-রিম-পা-মুন-সেল-স্গ্রোন-মে (ওয়াইলি: *shes rab kyi pha rol tu phyin pa'i lam nyams su len pa'i rim pa mun sel sgron me*) নামক টীকাভাষ্য, হরিভদ্র রচিত স্ফূটার্থ নামক গ্রন্থের ওপর টীকাভাষ্য, মধ্যমক দর্শনের ওপর দ্বু-মা-র্ত্সা-বা'ই-র্নাম-ব্শাদ-জাব-মো'ই-দে-খো-না-ন্যিদ-স্নাং-বা (ওয়াইলি: *dbu ma rtsa ba'i rnam bshad zab mo'i de kho na nyid snang ba*) নামক টীকাভাষ্য রচনা করেন।

তথ্যসূত্র
---------

1. 1 2 3  Townsend, Dominique (ফেব্রুয়ারি ২০১০)। "Rongton Sheja Kunrik"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১৮।

আরো পড়ুন
---------

* Roerich, George, trans. 1976. The Blue Annals. Delhi: Motilal Banarsidas, p. 340.
**সৈয়দ আকবর হুসাইন, আকবর এলাহাবাদী** নামেই পরিচিত (১৬ই নভেম্বর ১৮৪৬ - ৯ই সেপ্টেম্বর ১৯২১) ছিলেন একজন ভারতীয় উর্দু কবি ছিলেন।

জীবন এবং কর্মজীবন
-----------------

আকবর এলাহাবাদী বারা শহরে জন্মগ্রহণ করেন, যা এলাহাবাদ থেকে এগারো মাইল দূরে। তার পরিবার মূলতঃ সৈয়দ; যারা মূলত পারস্য থেকে ভারতে সৈন্য হিসেবে আগমন করেন। তার পিতা, মৌলভী তফাজ্জুল হুসেন একজন নায়েবে তহসিলদার হিসাবে কাজ করতেন এবং তার মা বিহারের গয়া জেলার জগদীশপুর গ্রামের জমিদার পরিবার থেকে ছিলেন।

আকবর তার প্রাথমিক শিক্ষা বাড়িতে তার পিতা থেকেই গ্রহণ করেছিলেন। ১৮৫৫ খ্রিস্টাব্দে তার মাতা এলাহাবাদে চলে যান এবং মহল্লা চকে বসতি স্থাপন করেন। ১৮৫৬ খ্রিস্টাব্দে তাকে যমুনা মিশন স্কুলে ইংরেজি শিক্ষার জন্য ভর্তি করানো হয়। কিন্তু ১৮৫৯ খ্রিস্টাব্দে তিনি স্কুলের পড়াশোনা ছেড়ে দেন। যদিও তিনি নিজে নিজে ইংরেজি শিক্ষা ও পড়াশোনা ব্যাপকভাবে চালিয়ে গিয়েছিলেন।

স্কুল ছাড়ার পর আকবর রেলওয়ে ইঞ্জিনিয়ারিং বিভাগে কেরানি হিসেবে যোগ দেন। চাকরিতে থাকাকালীনই তিনি উকালতির পরীক্ষায় পাশ করেন। পরবর্তীকালে তিনি তহসিলদার এবং মুন্সিফ হিসেবে কাজ করেন। পরে চূড়ান্তভাবে দায়রা আদালতের বিচারক হিসেবে কাজ করতে থাকেন। বিচার বিভাগীয় তার কাজের স্মরণে তাকে খান বাহাদুর উপাধিতে ভূষিত করা হয়। আকবর ১৯০৩ খ্রিস্টাব্দে অবসর গ্রহণ করেন এবং এলাহাবাদে বসবাস করা শুরু করেন।

মৃত্যু এবং পরবর্তী
------------------

১৯২১ খ্রিস্টাব্দের ৯ই সেপ্টেম্বর জ্বরে আক্রান্ত হয়ে তিনি মারা যান এবং তাকে এলাহাবাদের হিম্মতগঞ্জ জেলায় সমাহিত করা হয়।

"হাঙ্গামা হ্যায় কিয়োঁ বারপা" একটি জনপ্রিয় গজল, যা আকবর এলাহাবাদী রচিত এবং সবচেয়ে উল্লেখযোগ্যভাবে গেয়েছেন গোলাম আলী। তাঁর কবিতার শ্লোকগুলি নুসরাত ফতেহ আলী খানের বিখ্যাত কাওয়ালি "তুম ইক গোরখ ধান্দা হো"-তেও অংশ পেয়েছে। ২০১৫ সালের হিন্দি ছবি মসানে আকবর এলাহাবাদীর বেশ কিছু কবিতা ব্যবহার করা হয়েছিল। এটিকে একটি সচেতন শ্রদ্ধা হিসাবে ব্যাখ্যা করে চলচ্চিত্রের গানের লেখক বরুণ গ্রোভার ব্যাখ্যা করেছেন যে, তিনি একজন মহিলা প্রধান চরিত্র শালুকে (শ্বেতা ত্রিপাঠি অভিনয় করেছেন) একজন ব্যক্তি হিসাবে দেখাতে চেয়েছিলেন যার শখ হিন্দি কবিতা এবং শায়রি পড়া।

তথ্যসূত্র
---------

1. 1 2 3  "Akbar Allahabadi"। *urdupoetry.com*। ২২ নভেম্বর ২০০১। সংগ্রহের তারিখ ১৫ এপ্রিল ২০১৮।
2. ↑  *Nationalism, democracy and development : state and politics in India*। Oxford University Press। ১৯৯৮। আইএসবিএন 0195644425। ওসিএলসি 38764810।
3. 1 2 3 4 5  Allahabadi, Talib। *Akbar Allahabadi*। পৃষ্ঠা 17–394।
4. ↑  Lakhani, Somya (১১ সেপ্টেম্বর ২০১৬)। "Secret Love: How Hindi poetry has become 'cool'"। The Indian Express। সংগ্রহের তারিখ ১৭ এপ্রিল ২০১৯।
5. ↑  "Hindi Kavita - Kuch ban jaate hain - Uday Prakash: Varun Grover in Hindi Studio with Manish Gupta"। Hindi Kavita। ২৫ অক্টোবর ২০১৫।
6. ↑  Pal, Sanchari। "Meet the NRI Who Returned To India To Make Millions Fall in Love with Hindi Poetry"। *www.thebetterindia.com*। The Better India। সংগ্রহের তারিখ ১৭ এপ্রিল ২০১৯।
7. ↑  Grover, Varun। "How the magic of Dushyant Kumar's poetry inspired this Bollywood lyricist"। The Indian Express। সংগ্রহের তারিখ ১৭ এপ্রিল ২০১৯।

বহিঃসংযোগ
---------

* কবিতা কোষে আকবর এলাহাবাদী  ওয়েব্যাক মেশিনে আর্কাইভকৃত ৩ জুন ২০১২ তারিখে (হিন্দি ভাষায়)
* আকবর এলাহাবাদীর কয়েকটি গজল